Yanar Mohammed

Yanar Mohammed (født 1960) er en irakisk menneskerettighetsforkjemper fra Bagdad som fikk Raftoprisen i 2016. Hun studerte arkitektur på Bagdad universitet og tok mastergrad der i 1993. Samme år flyttet familien til Canada. 

I 2003 flyttet hun tilbake til Irak med økonomisk støtte fra feminist- og kvinnesaksgrupper i USA og Nederland. Da startet hun Organization for Women's Freedom in Iraq (OWFI). Organisasjonen har flere grupper i landet og driver kvinnehus for å gi beskyttelse til kvinner utsatt for familievold og æresdrap. Den arbeider mot trafficing og for å redde kvinner for seksuelt slaveri og prostitusjon. Yanar Mohammed er redaktør for det feministiske bladet Al-Mousawat (Likhet) som drives av organisasjonen.

Heder 
Gruber Foundation Women’s Rights Prize 2008
Raftoprisen 2016

Referanser

Kilder 
Raftopris-vinneren: - Det finnes håp for oss. Artikkel i Bergensavisen 29. september 2016

Personer fra Bagdad
Aktivister fra Asia
Kvinnesaksforkjempere
Mottakere av Raftoprisen
Arkitekter
Migranter til Canada